b"\n_START_ARTICLE_\nAntoni C\xc3\xa0novas i Lapuente\n_START_SECTION_\nBiografia\n_START_PARAGRAPH_\nNedador del Club Nataci\xc3\xb3 Barceloneta, havia de competir a l'Olimp\xc3\xadada Popular, juntament amb el seu germ\xc3\xa0 Alfons. El 18 de juliol del 1936, mentre els germans C\xc3\xa0novas s'entrenaven fent moviments gimn\xc3\xa0stics a Montju\xc3\xafc, els van avisar de la insurrecci\xc3\xb3 militar al Marroc, que va obligar a suspendre les Olimp\xc3\xadades._NEWLINE_Canovas fou un combatent antifeixista, que el juliol de 1936 es va allistar a l'ex\xc3\xa8rcit republic\xc3\xa0 i va lluitar a Mallorca, al front d'Arag\xc3\xb3 i en la defensa de Madrid, i es va exiliar a Fran\xc3\xa7a el 1939 despr\xc3\xa9s de travessar la frontera catalana per anar a parar al camp d'Argelers. Des de l'exili va col\xc2\xb7laborar amb el Partit Comunista des de Fran\xc3\xa7a i el Marroc, on va passar per la pres\xc3\xb3, abans de tornar a Catalunya el 1962.\n_START_SECTION_\nReconeixement\n_START_PARAGRAPH_\nEl 2016 va ser el protagonista, juntament amb el seu germ\xc3\xa0 Alfons, de l'acte de commemoraci\xc3\xb3 dels 80 anys de l'inici de la Guerra Civil que la Generalitat de Catalunya va organitzar al Palau de la M\xc3\xbasica Catalana. EL 2017 va formar part de la cerim\xc3\xb2nia d'homenatge a l'Olimp\xc3\xadada Popular del 1936 que es va celebrar a Montju\xc3\xafc, presidit per l\xe2\x80\x99aleshores conseller d'Afers Exteriors, Relacions Institucionals i Transpar\xc3\xa8ncia, Ra\xc3\xbcl Romeva."